OpenLLM-France/wikimedia huggingface dataset:
# Daughters of Isis

Les Filles d'Isis (en anglès nord-americà: Daughters of Isis) són el cos auxiliar femení de l'Antiga Ordre Àrab Egípcia dels Nobles del Santuari Místic, els Shriners afroamericans afiliats a la Francmaçoneria Prince Hall.
Els grups locals de les Filles de Isis van ser fundats a Maryland, en Rhode Island i a Washington DC, durant els primers anys del segle XX i en 1909 els representants d'aquests grups locals es van reunir amb un comitè dels Shriners de Prince Hall i van sol·licitar formalment la formació d'una organització nacional de dones entre els familiars dels membres de l'Antiga Ordre Àrab Egípcia dels Nobles del Santuari Místic. El permís va ser concedit durant la convenció anual dels Shriners, que va tenir lloc en la ciutat de Detroit, Michigan, el 24 d'agost de 1910. En el moment de la creació dels grups hi havia 12 corts o grups locals.
Les organitzacions locals són anomenades Corts i l'organització nacional és anomenada la Cort Imperial.
Els rituals de l'organització estan basats en la mitologia egípcia i en les llegendes de l'antiga deessa egípcia Isis. Hi havia 12.000 membres repartits en 184 corts en l'any 1979.Actualment, hi ha gairebé 200 corts localitzades en els Estats Units, Canadà, les Bahames, Alemanya, Itàlia, Corea del Sud i Japó.

## Referències

* 1 2 3 «History of the Imperial Court, Daughters of Isis Female Auxiliary of the Prince Hall Shriners». Arxivat de l'original el 2013-07-22. [Consulta: 20 desembre 2016].
* 1 2 Axelrod, Allan International Encyclopedia of Secret Societies and Fraternal Orders New York; Facts on File, inc 1997 p.61
# Cídies (poeta)

Cídies o Cidides (en grec antic: Κυδίας o Κυδίδης, llatí: Cydias o Cydides) fou un dels més poetes més antics deGrècia, que Plutarc classifica juntament amb Mimnerm i Arquíloc. Possiblement era també l'autor d'un himne molt popular a Atenes en temps d'Aristòfanes, al qual uns escolis a Els núvols anomenen Cidides, de qui es diu que era natural d'Hermíona.

## Referències

* ↑ 2.Cydias a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 910
# Berdeniella magniseta

Berdeniella magniseta és una espècie d'insecte dípter pertanyent a la família dels psicòdids que es troba a Europa: Itàlia i França.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ TELA INSECTA - Le réseau de l'entomologie Francophone Arxivat 2016-03-03 a Wayback Machine. (francès)
* ↑ Zur Situation der Gattung Berdeniella (Vaillant, 1976) in Europa (alemany)
* ↑ Global Species Arxivat 2016-03-03 a Wayback Machine. (anglès)
* ↑ Fauna Europaea Arxivat 2016-03-04 a Wayback Machine. (anglès)
* ↑ PESI (anglès)

## Enllaços externs

* BioLib (anglès)
# Lavatoggio

Lavatoggio (en cors Lavatoghju) és un municipi francès, situat a la regió de Còrsega, al departament d'Alta Còrsega. L'any 2005 tenia 128 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2005 |
| 68 | 89 | 107 | 116 | 138 | 97 | 128 |

## Administració

Llista d'alcaldes :
| Període | Identitat | Partit | Qualitat |
| 2001- | Rodolphe Toussaint Santelli | | |
# Alfonso Bataller Vicent

Alfonso Bataller Vicent (Castelló de la Plana, 1960) és metge i polític valencià del Partit Popular de la Comunitat Valenciana, alcalde de Castelló des del 2011 al 2015.

## Biografia

Bataller es va llicenciar en Medicina per la Universitat de València en 1983. Posteriorment va treballar en diversos hospitals com La Fe de València, Gran Via i General de Castelló i La Plana de Vila-real. Paral·lelament, desenvolupà tasques relacionades amb la Conselleria de Sanitat de la Generalitat Valenciana, com ara al Consell d'Assessors, a la Direcció General d'Ordenació, Avaluació i Investigació Sanitària (2003-2004) i a la Direcció General d'Assistència Sanitària (2004-2007). Finalment, fou subsecretari de Sanitat de la Generalitat Valenciana entre 2007 i 2011, amb el conseller Manuel Cervera.
Una nova etapa política comença a les eleccions municipals de 2011, a les quals es presentava per primer cop. Les llistes locals del PPCV eren encapçalades per Alberto Fabra, qui va guanyar l'alcaldia per majoria absoluta de 15 regidors, amb 34.680 vots, el 46,61% dels útils. No obstant això, Battaller hagué de substituir-lo tan sols uns mesos després del nomenament després de la renúncia d'aquest per tal de ser nomenat president de la Generalitat. Alfonso Bataller és també vicesecretari general del PP local.

## Corrupció

El 25 d'abril de 2013 és imputat pel TSJCV a la branca valenciana del cas Gürtel per haver adjudicat de forma irregular el contracte de l'Acte Premi Salut i Societat 2007 a Orange Market, empresa de la trama Gürtel, quan Bataller era un alt càrrec de la Conselleria de Sanitat de la Generalitat Valenciana.
El 24 de febrer de 2004, el jutge instructor al TSJCV de la branca valenciana del cas Gürtel amplia la imputació d'Alfonso Bataller Vicent, quan aquest era sotssecretari de la Conselleria de Sanitat de la Generalitat Valenciana, per un segon contracte de la Conselleria de Sanitat amb Orange Market, empresa de la trama Gürtel, per a la realització d'un vídeo sobre l'ampliació de l'Hospital Clínic. Està citat a declarar el pròxim 26 de febrer.

## Referències

* ↑ (castellà) A. Fabra fitxa a Alfonso Bataller per a la seua llista, a El Periódico Mediterráneo del 24/03/2011. [Consultat: 14/10/2011]
* ↑ (castellà) Un encara desconegut Alfonso Bataller s'estrena hui com alcalde, a Las Provincias del 28/07/2011. [Consultat: 14/10/2011]
* ↑ «El juez de Gürtel imputa al alcalde de Castellón por contratar a El Bigotes». El País, 25-04-2013.
* ↑ «Imputado en el 'caso Gürtel' el alcalde de Castellón, Alfonso Bataller». Público, 25-04-2013.
* ↑ «El juez amplía la imputación del alcalde de Castellón por Gürtel». El País, 24-02-2014.

## Vegeu també

* Branca valenciana del cas Gürtel
Càrrecs públics :
| Precedit per: Alberto Fabra Part | Alcalde de Castelló 2011 - 2015 | Succeït per: Amparo Marco Gual |
# ESO (desambiguació)

ESO té els següents significats:
* Educació: l'educació secundària de l'actual sistema educatiu de l'Estat Espanyol; vegeu Educació Secundària Obligatòria.
* Astronomia: una organització astronòmica formada per la Unió Europea i Suïssa, que opera diversos observatoris i instal·lacions a l'hemisferi sud; vegeu Observatori Europeu Austral.
Viccionari
# Dómnino (Bélgorod)

* Per a altres significats, vegeu «Dómnino».
Dómnino - Домнино (rus) - és un poble (un khútor) de l'óblast de Bélgorod, a Rússia. El 2014 tenia 8 habitants. Pertany al districte (raion) de Stroítel.

## Referències

* ↑ «История села Бутово | Бутовское сельское поселение». www.admbutovo.ru. Arxivat de l'original el 2019-01-11. [Consulta: 10 gener 2019].
* ↑ «Историческая справка, Бутово — Энциклопедия Яковлевского района» (en rus). Arxivat de l'original el 2019-01-11. [Consulta: 10 gener 2019].
# Berdeniella longispinosa

Berdeniella longispinosa és una espècie d'insecte dípter pertanyent a la família dels psicòdids que es troba a Europa, incloent-hi Txèquia.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Jan Jezek, 2006.Psychodidae (Diptera) of the Jeseníky Protected Landscape Area and its environs with descriptions of two new Berdeniella species from the Czech Republic. Acta Entomologica Musei Nationalis Pragae. Vol. 46, pp. 151-192. ISSN 0374-1036. «PDF».
* ↑ Global Species Arxivat 2016-03-03 a Wayback Machine. (anglès)
* ↑ Fauna Europaea Arxivat 2016-03-04 a Wayback Machine. (anglès)
* ↑ PESI (anglès)
# Lee Hwan-kyung

Lee Hwan-kyung (이환경, nascut el 1970) és un director de cinema i guionista de Corea del Sud. Lee va debutar amb He Was Cool (2004). Els seus dos següents llargmetratges, Lump Sugar (2006) gira al voltant de Si-eun que somia amb convertir-se en jockey i Champ (2011), que està basat en una història real, representa la relació entre un cavall de carreres ferit recentment i el jockey que a poc a poc va perdent la vista. El seu quart llargmetratge Miracle in Cell No. 7 (2013) es va convertir en el major èxit de l'any amb més de 12,32 milions d'espectadors.
El seu següent projecte va ser la pel·lícula xinesa Amazing Father and Daughter (2016), que va començar la producció a finals del 2015 i es va estrenar el 2016.

## Filmografia

* Rainbow Trout (1999) - director ajudant
* Saulabi (2001) - guionista
* Geu nom-eun meot-iss-eoss-da (2004) - director, guionista, actor
* Gakseoltang (2006) - director, guionista
* Champ (2011) - director, guionista, productor
* 7beonbang-ui seonmul (2013) - director, guionista
* Amazing Father and Daughter (2016) - director
* Good Neighbor (2018) - director
* Best friend (2020) - director

## Premis

* 2006 14ns Chunsa Film Art Awards:Millor director novell (Lump Sugar)
* 2013 50th Grand Bell Awards: Millor guió (Miracle in Cell No. 7)
* 2013 50th Grand Bell Awards: Millor planificador (Miracle in Cell No. 7)

## Referències

* ↑ «LEE Hwan-kyung». Korean Film Biz Zone. [Consulta: 11 novembre 2015].
* ↑ «Lump Sugar Goes Down Well». The Korea Times via Hancinema, 25-07-2006. [Consulta: 11 novembre 2015].
* ↑ ; Song, Yoon-soo«Adorable scene stealers nose their way onto screen». Korea JoongAng Daily, 26-08-2011. [Consulta: 11 novembre 2015].
* ↑ Conran, Pierce. «In Focus: Miracle in Cell No. 7». Korean Film Council, 30-01-2013. [Consulta: 11 novembre 2015].
* ↑ «Miracle in Cell No. 7 third most-viewed Korean film». Yonhap, 15-03-2013. [Consulta: 11 novembre 2015].
* ↑ «MIRACLE IN CELL NO.7 Director LEE Hwan-kyung to Direct Chinese Father-Daughter Film». Korean Film Biz Zone, 28-08-2015. [Consulta: 11 novembre 2015].
* ↑ Conran, Pierce. «THE FACE READER Picks Up 6 at 50th Grand Bell Awards». Korean Film Biz Zone, 04-11-2013. Arxivat de l'original el 8 abril 2015. [Consulta: 11 novembre 2015].
* ↑ compartit per Kim Min-ki i Kim Min-guk

## Enllaços externs

* Lee Hwan-kyung al Korean Movie Database
* Lee Hwan-kyung a HanCinema
# Ala ibn Hàssan ibn Alí

Abu-l-Qàssim Ala ibn Hàssan ibn Alí (mort el 997) fou visir dels buwàyhides Xàraf-ad-Dawla i Samsam-ad-Dawla.
A la mort d'Àdud-ad-Dawla (983) els seus tres fills Xàraf-ad-Dawla, Samsam-ad-Dawla i Bahà-ad-Dawla es van acabar enfrontant en una guerra civil successòria. Xàraf-ad-Dawla havia rebut el govern del Kirman del seu pare i a la mort d'aquest es va apoderar de Xiraz, mentre Samsam-ad-Dawla era proclamat a Bagdad. Xàraf-ad-Dawla va deposar el visir Harun ibn Nasr, que havia exercit sota el seu pare, i va nomenar al seu lloc a Abu-l-Qàssim Ala, mentre el germà d'aquest, Abu-l-Hàssan, era nomenat nazir (superintendent). Xàraf-ad-Dawla volia dominar Bagdad i encara que el visir li aconsellava restar a Fars, el va acompanyar a Khuzestan; després fou enviat a Bàssora on va empresonar a Abu-Tàhir, fill d'Àdud-ad-Dawla, retornant tot seguit a Ahwaz. Allí Xàraf-ad-Dawla el va enviar a exercir el govern de Shiraz mentre ell es dirigia a Bagdad on va destituir a Samsam-ad-Dawla i el va tancar a un castell prop de Siraf.
En morir sobtadament Xàraf-ad-Dawla a Bagdad, el visir va ordenar deixar cec Samsam-ad-Dawla, però en la confusió aquest va fugir. Llavors fou cridat a Shiraz per Abu-l-Qàssim Ala, que el va asseure al tron. Amb el suport de la mare de Samsam-ad-Dawla, Sàyyida, fou confirmat com a visir. Va fer una política de preservació de la independència de Fars en contra de la branca buwàyhida d'Iraq, mentre el governador de Kirman, Timurtaix donava suport a Bahà-ad-Dawla que ara governava a l'Iraq i reclamava la posició de sultà suprem buwàyhida. Abu-l-Qàssim Ala va fer empresonar Timurtaix, que fou portat a Shiraz, on fou executat. Un complot contra el visir organitzat pel general daylamita Pulad ibn Manadar va fracassar (991/992)
El 992/993 va perdre la confiança de Sàyyida, i va caure en desgràcia a causa d'una sèrie d'intrigues de cortesans i oficials a Shiraz. Va passar un any a la presó sent alliberat el 993/994 i portat a casa de Sàyyida, on fou curat d'una malaltia que patia, i tot seguit reinstal·lat com a visir. Llavors va anar a Ahwaz en companyia de Samsam-ad-Dawla per tal de defensar el Khuzestan que estava sent atacat per Bahà-ad-Dawla. Després va anar a Arradjan i va dirigir l'administració del Fars mentre Samsam-ad-Dawla seguia la lluita contra Bahà-ad-Dawla, que finalment el va derrotar. Samsam-ad-Dawla va retornar a Shiraz i Ala va anar al Khuzestan per intentar la defensa del territori i durant un temps van seguir lluites i negociacions fins que Bahà-ad-Dawla es va retirar cap a Bàssora, sense aconseguir dominar la província.
Va morir el 997 a Askar Mukram. Samsam-ad-Dawla no va trigar a ser mort prop d'Isfahan per un príncep buwàyhida, net de Muïzz-ad-Dawla (998).
El judici del conjunt del seu govern no és molt favorable, ja que se l'acusa d'haver concedit nombrosos feus (iqtà), d'haver fet pagaments innecessaris o exagerats i haver buidat la caixa de l'estat, i de no haver estar encertat en els nomenaments dels alts càrrecs.

## Bibliografia

* Busse, Heribert. «7. Iran under the Būyids». A: Cambridge History of Iran IV (en anglès). Cambridge University Press, 1975. ISBN 9780521200936.
# Castell de Porrera

El Castell de Porrera era un castell situat al municipi de Porrera, a la comarca del Priorat, a Catalunya. Actualment no en queda cap constància arqueològica, tot i que el terreny que ocupava conserva el nom d'"era del castell".
D'època medieval, és probable que deixés de tenir cap ús al voltant del 1718. A causa del suport al bàndol austriacista durant la Guerra de Successió, l'Audiència va decretar que les muralles de la vil·la havien de ser ensorrades, moment en què sembla que desaparegué el castell. Tot i així, un barri i un carrer d'aquesta població s'anomenen del Castell. Estan situats a la part alta del municipi.
És considerat un Bé Cultural d'Interès Nacional segons el decret aprovat el 22 d'abril de 1949.

## Referències

* ↑ «CASTELL DE PORRERA». Generalitat de Catalunya.
* ↑ «Porrera». Gran Enciclopèdia Catalana.
# Cuisles

Cuisles és un municipi francès, situat al departament del Marne i a la regió del Gran Est. L'any 2007 tenia 139 habitants.

## Demografia
### Població

El 2007 la població de fet de Cuisles era de 139 persones. Hi havia 56 famílies, de les quals 12 eren unipersonals (12 dones vivint soles i 12 dones vivint soles), 24 parelles sense fills i 20 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 64 habitatges, 55 eren l'habitatge principal de la família, 3 eren segones residències i 6 estaven desocupats. 62 eren cases i 1 era un apartament. Dels 55 habitatges principals, 42 estaven ocupats pels seus propietaris, 11 estaven llogats i ocupats pels llogaters i 2 estaven cedits a títol gratuït; 4 tenien tres cambres, 14 en tenien quatre i 37 en tenien cinc o més. 45 habitatges disposaven pel capbaix d'una plaça de pàrquing. A 28 habitatges hi havia un automòbil i a 23 n'hi havia dos o més.

## Economia

El 2007 la població en edat de treballar era de 88 persones, 69 eren actives i 19 eren inactives. De les 69 persones actives 67 estaven ocupades (37 homes i 30 dones) i 2 estaven aturades (1 home i 1 dona). De les 19 persones inactives 8 estaven jubilades, 4 estaven estudiant i 7 estaven classificades com a «altres inactius».

### Ingressos

El 2009 a Cuisles hi havia 54 unitats fiscals que integraven 136 persones, la mediana anual d'ingressos fiscals per persona era de 24.687 €.

### Activitats econòmiques

Dels 2 establiments que hi havia el 2007, 1 era d'una empresa de construcció i 1 d'una empresa immobiliària.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Cuisles a l'INSEE.
* Évolution et structure de la population Fitxa amb el detall de dades de Cuisles a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# David H. Levy

David H. Levy (Montreal, 22 de maig de 1948) és un astrònom quebequès i escriptor científic conegut pel descobriment del cometa Shoemaker-Levy 9, que va col·lidir amb el planeta Júpiter el 1994.
Levy va néixer a Mont-real, però actualment viu a Nou Mèxic (Estats Units). Levy ha descobert 21 estels, de forma independent o amb Carolyn i Eugene Shoemaker, i ha escrit al voltant de 30 llibres, la majoria de temàtica astronòmica.
Entre els estels periòdics co-descoberts s'inclouen 118P/Shoemaker-Levy, 129P/Shoemaker-Levy, 135P/Shoemaker-Levy, 137P/Shoemaker-Levy, 138P/Shoemaker-Levy, 145P/Shoemaker-Levy. L'asteroide (3673) Levy va ser anomenat en el seu honor.

## Referències

* ↑ The Editors. «David H. Levy | Canadian astronomer and science writer». Britannica.com, 22-05-1948. [Consulta: 9 febrer 2016].
# Dómnino

«Dómnino» té aquests significats:
* Dómnino (Tula), localitat de l'óblast de Tula, a Rússia
* Dómnino (Vladímir), localitat de l'óblast de Vladímir, a Rússia
* Dómnino (Bélgorod), localitat de l'óblast de Bélgorod, a Rússia
# Berdeniella lucasioides

Berdeniella lucasioides és una espècie d'insecte dípter pertanyent a la família dels psicòdids que es troba a Europa: Itàlia i França.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ TELA INSECTA - Le réseau de l'entomologie Francophone Arxivat 2016-03-03 a Wayback Machine. (francès)
* ↑ Zur Situation der Gattung Berdeniella (Vaillant, 1976) in Europa (alemany)
* ↑ Global Species Arxivat 2016-03-03 a Wayback Machine. (anglès)
* ↑ Fauna Europaea Arxivat 2016-03-03 a Wayback Machine. (anglès)
* ↑ PESI (anglès)

## Enllaços externs

* BioLib (anglès)
# Lehigh (Oklahoma)

Lehigh és una ciutat dels Estats Units a l'estat d'Oklahoma. Segons el cens del 2000 tenia 315 habitants.

## Demografia

Segons el cens del 2000, Lehigh tenia 315 habitants, 114 habitatges, i 77 famílies. La densitat de població era de 77 habitants per km².
Dels 114 habitatges en un 29,8% hi vivien nens de menys de 18 anys, en un 50,9% hi vivien parelles casades, en un 10,5% dones solteres, i en un 31,6% no eren unitats familiars. En el 24,6% dels habitatges hi vivien persones soles el 8,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,76 i el nombre mitjà de persones que vivien en cada família era de 3,26.
Per edats la població es repartia de la següent manera: un 28,9% tenia menys de 18 anys, un 9,2% entre 18 i 24, un 26,7% entre 25 i 44, un 21,3% de 45 a 60 i un 14% 65 anys o més.
L'edat mediana era de 35 anys. Per cada 100 dones de 18 o més anys hi havia 101,8 homes.
La renda mediana per habitatge era de 24.167 $ i la renda mediana per família de 25.156 $. Els homes tenien una renda mediana de 20.278 $ mentre que les dones 17.344 $. La renda per capita de la població era de 10.699 $. Entorn del 18,8% de les famílies i el 27,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lehigh». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Lehigh». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Afropitecins

Els afropitecins (Afropithecinae) foren una subfamília de primats ja extinta. Només s'hi ha inclòs quatre gèneres fòssils: Heliopithecus, Nacholapithecus, Equatorius i Afropithecus. Aparegueren després dels gibons, però abans que els homínids.

## Referències

* ↑ Dudley, R «Evolutionary Origins of Human Alcoholism in Primate Frugivory» (resum) (en anglès). The Quarterly Review of Biology, 75, 1, 2000.

## Enllaços externs

* Mikko's Phylogeny Archive Arxivat 2005-09-06 a Wayback Machine.
# Castell de Portell de Morella

El Castell de Portell de Morella és un castell al terme municipal de Portell de Morella (els Ports, País Valencià). Va ser declarat Bé d'Interés Cultural el 2003. El primitiu recinte del castell se situa sobre un turó orientat cap al sud, segons el vessant de la muntanya, condicionant el desenvolupament posterior de la trama urbana de Portell.
Tot i que probablement té un origen visigot i musulmà, foren els templers els qui construïren el castell. La primera ressenya sobre Portell ve arran la conquesta per Blasco d'Alagón el 1233, i més tard fou donada als templers, que ja estaven establits en diversos llocs del Maestrat i els Ports. Els templers s'encarregaren d'organitzar la població i manaren construir el castell, el qual va condicionar el posterior creixement urbà del poble, arreplegat al voltant del mateix.
La muralla estava construïda amb pedres extretes de pedreres locals i comptava amb quatre portes que el comunicaven amb l'exterior. Actualment es conserva la part nord del recinte emmurallat, amb diverses torres i una porta. La resta de la muralla, desapareguda, seguia el trajecte pel carrer de l'Església fins al carrer Nou, per a després seguir els límits del poble fins a arribar a la torre de l'extrem oest. Actualment alguns trams de l'antiga muralla i algunes torres encara es poden observar.
El castell va ser aprofitat per a diferents usos, mimetitzant-lo dins el nucli urbà. D'aquesta manera, la torre principal és avui el campanar de l'Església de l'Assumpció, i el pati d'armes està integrat a l'actual plaça de bous.

## Referències

* ↑ «Inventari General del Patrimoni Cultural Valencià».
* ↑ «El castillo de Portell logra la declaración de Bien de Interés Cultural» (en castellà). El Periódico Mediterráneo, 03-08-2003.
* ↑ «Castell de Portell de Morella». Conselleria d' Educació, Investigació, Cultura i Esport.
* 1 2 «Bienes de interés cultural de Portell de Morella» (en castellà). Portell.com. Arxivat de l'original el 2016-04-24. [Consulta: 6 desembre 2016].

## Enllaços externs

* Patrimoni històric artístic Arxivat 2016-12-20 a Wayback Machine. Ajuntament de Portell de Morella
* Castillo de Portell de Morella Arxivat 2016-12-20 a Wayback Machine. (castellà)